Нафэу зэрэщытымкIэ, гъэсэныгъэмрэ жабзэм икультурэрэ зыкъягъэIэтыгъэнымкIэ орфографие гущыIалъэхэм мэхьэнэ ин дэдэ яI. С.И. Ожеговым ытхыщтыгъэ: «Ау, тарихъым къызэриушыхьатырэмкIэ, орфографие правилэхэм къаубытырэм ибагъэ емылъытыгъэу орфографие практикэр агъэрэзэн алъэкIыщтэп. Орфографие практикэр зыфэныкъо зэфэшъхьафхэр къыдалъытэзэ гущыIэ шъхьафхэм, аужым, гущыIэ куп псэухэм ятхыкIэ гъэтэрэзыгъэнымкIэ зишIуагъэ къэкIощт гущыIалъэхэр тищыкIагъэх» (Ожегов, 1974: 352).